Finsk rødbjørk

Finsk rødbjørk eller rødbjørk (Betula pubescens f. rubra) er en mutert form av bjørk (et synonym for varieteten Betula pubescens var. pubescens) med røde blader og hvit stamme som tilhører bjørkeslekten. Det første eksemplaret med røde blader ble oppdaget av en biologistudent i  Ylikiiminki øst for Uleåborg i Norra Österbotten i Finland på 1970-tallet. 

Rødbjørken formerer seg ikke naturlig i naturen. Det drives celledyrking i den botaniske hagen ved Uleåborgs universitet, og treet selges ved forskjellige planteskoler.

Under løvsprett er bladanleggene grønne, men i løpet av en uke eller to blir bladranden rød, og etter ytterligere noen uker blir hele bladplaten purpurrød.

Unge trær tåler vind godt, men de mister lettere greiner jo eldre de blir. Den hurtigvoksende bjørka sprer røttene hovedsakelig i det øverste jordlaget og tåler ikke jordfylling i rotområdet eller veisalt.

Galleri

Referanser

Eksterne lenker 
 

Bjørkefamilien